THG เทรดวันแรกเหนือจอง 0.66% แตะ 38.25 บาท วอลุ่มพุ่ง 680.83 ลบ.
THG เทรดวันแรกเหนือจอง 0.66% แตะ 38.25 บาท วอลุ่มพุ่ง 680.83 ลบ.โดยเปิดที่ 36.75 บ. จาก IPO 38 บาท ล่าสุด ณ เวลา 10.03 น. ราคาอยู่ที่ 38.25 บาท บวก 0.25 บาท หรือ 0.66% สูงสุด 38.50 บาท ต่ำสุด 36.50 บาท ด้วยมูลค่าซื้อขาย 680.83 ล้านบาท
7 ธ.ค. 2560

ผู้สื่อข่าวรายงานว่า ราคาหุ้น บริษัท ธนบุรี เฮลท์แคร์ กรุ๊ป จำกัด มหาชน หรือ THG ณ เวลา 10.03 น. ราคาอยู่ที่ 38.25 บาท บวก 0.25 บาท หรือ 0.66% สูงสุด 38.50 บาท ต่ำสุด 36.50 บาท ด้วยมูลค่าซื้อขาย 680.83 ล้านบาท
ทั้งนี้ THG เข้าซื้อขายในวันนี้ (7 ธ.ค.60) เป็นวันแรก โดย IPO ที่ 38 บาท ซึ่งมีธนาคารไทยพาณิชย์ เป็นที่ปรึกษาทางการเงินเป็นที่ปรึกษาทางการเงิน
อนึ่ง THG ให้บริการทางการแพทย์และดูแลสุขภาพครบวงจรด้วยเทคโนโลยีทันสมัย ภายใต้ 2 กลุ่มธุรกิจหลัก ประกอบด้วย 1. กลุ่มธุรกิจให้บริการทางการแพทย์ ได้แก่ โรงพยาบาลในประเทศ และ Welly Hospital ในประเทศจีน จำนวนรวม 1,066 เตียง และการรับจ้างเหมาบริหารจัดการโรงพยาบาลและศูนย์แพทย์เฉพาะทาง
และ 2. กลุ่มธุรกิจการบริบาลผู้ป่วยและเครื่องมือแพทย์ (healthcare solution provider) ได้แก่ การรักษาพยาบาลถึงบ้านแบบองค์รวม การบริการทางการแพทย์ครบวงจรในโครงการบ้านพักผู้สูงอายุ  และจำหน่ายผลิตภัณฑ์ทางการแพทย์ และร้านขายยา ภายใต้แบรนด์ Apex Health Care ตามห้างสรรพสินค้าทั่วไป
 